Բանասեր Նունե Դիլանյանի աշխատասիրությամբ ստեղծված "Ընտանեկան պատմություն" վեպի հիմքում ընկած են Հաճընում ծնված, քաղաքի անկումից հետո հրաշքով փրկված և կյանքի մեծ մասը Բուենոս Այրեսում անցկացրած՝ Սոկրատ Թերզյանի հուշերը, մասնավորապես, նրա «Հաճընի ութամսեայ դիւցազնամարտը» և «Սլաքներ եւ դէմքեր» վիպակները: Գիրքը գրվել է Սոկրատ Թերզյանի եղբոր թոռ՝ Արտաշես Թերզյանի նախաձեռնությամբ: Գևորգ Տեր-Գաբրիելյանի "Յաթաղան սինդրոմ" պատմվածքը, որը գրվել է "Ընտանեկան պատմություն" գրքից անմիջապես հետո, ելնում է Թերզյանների և նման ընտանիքների օրինակից և ռեֆլեքսիվ գեղարվեստական անդրադարձ է հայության ճակատագրին, ցեղասպանությանը, հայ-թուրքական հարաբերություններին և ապագային: Այս պատմվածքը, որը լույս է տեսել երեք լեզուներով, ավելի շատ ներկայի, քան անցյալի մասին է: